el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el el el el el el es en en el en el el el el el el el el el en el el el el el en el en el en el en el en el en el en el en el en el en el en el en el en el en el en el el el el el en el el el el el en el en
– Τι προσδοκεί ο Ολυμπιακός από τις Ακαδημίες του στην Κύπρο;
-Πώς οργανώνει και λειτουργεί τις Ακαδημίες του;
«Υπάρχει δίκτυο σχολών, η βάση είναι στο Ρέντη, όπου διοργανώνονται σεμινάρια (δύο φορές το χρόνο) για εκπαίδευση προπονητών. Πραγματοποιούνται επισκέψεις των προπονητών Ακαδημιών στις σχολές και προσκαλούνται ταλέντα που ξεχωρίζουν για έλεγχο προόδου».
– Φέτος βγήκαν κάποια παιδιά από τις Ακαδημίες όπως ο Μανθάτης, ο Ανδρούτσος, ο Ρέτσος… Αυτή είναι η λύση τελικά για ομάδες μέτριου οικονομικά εκτοπίσματος σε σύγκριση με την ποδοσφαιρική ελίτ της Ευρώπης;
«Στη φετινή προετοιμασία από τους 28 οι 13 είναι της Ακαδημίας μας. Είναι μονόδρομος αυτή η λύση. Όπως δηλαδή κάνει ο Άγιαξ. Εκτός από αυτούς που έχετε αναφέρει είναι οι Νικολάου, Τόλι, Μεγαρίτης, Βρουσάι, Ντουμάνες, Χρουτσιώτης και Φορτούνης».
– Είναι ευεργετικό ότι τα τελευταία χρόνια η Ελλάδα έχει εξάγει ποδοσφαιριστές;
«Είναι! Εδραιώνεται η φήμη του Έλληνα ποδοσφαιριστή και ανοίγουν οι δρόμοι για περισσότερους παίκτες που μπορούν να ανταποκριθούν σε ομάδες ψηλού επιπέδου. Ο Έλληνας δεν έχει να φοβηθεί τίποτε».
– Πόσο επαγγελματικό είναι τελικά το ποδόσφαιρο σε θέματα οργάνωσης των ΠΑΕ;
«Είναι σε καλό επίπεδο, όμως υπολείπεται άλλων ευρωπαϊκών χωρών. Χρειάζεται να βελτιώσει και άλλα πράγματα. Τώρα με τις αδειοδοτήσεις της ΟΥΕΦΑ, θα οργανωθούν καλύτερα. Υπάρχει διαφορά μεταξύ των ΠΑΕ και Σούπερ Λιγκ σε αρκετά θέματα. Όπως είναι η διαιτησία, οι ποινές, η δικαιοσύνη κ.τλ. Πιστεύω πως σύντομα θα αναγκαστούν όλοι να μπουν σε ένα πλαίσιο που ορίζει η ΟΥΕΦΑ».
– Τα πλέι οφ με τη συμμετοχή του πρωταθλητή και την προτεινόμενη μείωση των ομάδων την αντικρίζετε θετικά στη Σούπερ Λιγκ;
«Δεν είναι ορθό μια ομάδα που τερματίζει πρώτη να ξαναμπαίνει στη διαδικασία των πλέι οφ. Από την άλλη όμως αν θέλουμε να κάνουμε το προϊόν περισσότερο ελκυστικό ίσως είναι η ενδεδειγμένη λύση, αφού αυτό συμβαίνει και στα πλείστα ξένα πρωταθλήματα».
-Ο Βασίλης Βούζας μετά την αποδέσμευση του Πορτογάλου Πάουλο Μπέντο από τον πάγκο του Ολυμπιακού, πήρε προαγωγή από την Κ20 και ανέλαβε υπηρεσιακός για τέσσερις αγώνες. Ο Καρδιτσιώτης τεχνικός κλήθηκε να απαντήσει στο ερώτημα, πόσο δύσκολος είναι ο πάγκος του Ολυμπιακού.
«Για ένα επαγγελματία προπονητή, υπάρχει αρκετή πίεση. Ίσως περισσότερη από οποιαδήποτε άλλη ομάδα στην Ελλάδα. Ο λόγος είναι το ειδικό βάρος του συλλόγου, η νοοτροπία πρωταθλητισμού που έχει καλλιεργηθεί και στους φιλάθλους, οι απαιτήσεις της φανέλας…».
ΕΠΕΝΔΥΣΕΙΣ ΓΙΑ ΕΛΚΥΣΤΙΚΟ ΠΡΟΪΟΝ
Ο Βασίλης Βούζας έχει σφαιρική άποψη για το κυπριακό ποδόσφαιρο. «Γνωρίζω το επίπεδο προπονητών και της οργάνωσης – λειτουργίας των κυπριακών ομάδων. Είναι σε γνώση μου για παράδειγμα οι εγκαταστάσεις που διαθέτουν και ξέρω πως υπάρχουν οι βασικές υποδομές, αλλά και αρκετό ταλέντο από Κύπριους ποδοσφαιριστές».
Κληθείς να σχολιάσει κατά πόσο τον ενδιαφέρει να εργαστεί στην Κύπρο ο Βασίλης Βούζας, απάντησε: «Με ενδιαφέρει. Στο μέλλον θα μπορούσα να εργαστώ σε μια οργανωμένη ομάδα που διαθέτει τα εχέγγυα για να δουλέψει απερίσπαστα ένας προπονητής». Αξίζει να σημειωθεί πως η σύζυγος του κ. Βούζα είναι Κύπρια (Άννα Ευτυχίου).
-Πώς θα μπορέσει το ελληνικό πρωτάθλημα να ξαναφτιάξει την ανταγωνιστικότητά του;
«Πρέπει να γίνουν επενδύσεις από τους μεγαλομετόχους των ΠΑΕ σε έμψυχο δυναμικό, σε υλικοτεχνική υποδομή και εγκαταστάσεις. Ακόμη θα πρέπει να αναπτύξουν τις Ακαδημίες τους για να επιστρέψει ο κόσμος στα γήπεδα. Δηλαδή να γίνει ελκυστικό το προϊόν, δημοφιλές και αξιόπιστο».